cyanic-selkie/wikianc huggingface dataset:
Roger Federer
Karriere
Roger Federer vant sin 1000. ATP-match i Brisbane. Han vant samtidig også turneringen der. Federer har vunnet ATP-singletittel i femten påfølgende år, fra Milan 2001 til Brisbane 2015. I 2015-sesongen vant han 6 single titler. 2016 var et år som var preget av mye skader for Federer, han vant ingen turneringer dette året.
I 2017 vant Federer igjen Australian Open, 7 år etter sin forrige triumf. Dette var hans 5 tittel i turneringen og hans 18 Grand Slam tittel. Han vant også Wimbledon for 8. gang i 2017. Med dette ble han den mestvinnende tittelholder i Wimbledon gjennom turneringens historie. Dette var hans 19.ende Grand Slam tittel og hans 5 tittel for året. Totalt vant Federer 7 single titler i 2017. I tillegg var han med å vinne Laver Cup for Team Europa mot Team World.
Federer startet 2018 sesongen med å vinne Hopman Cup for andre gang i karrieren. Dette gjorde han sammen med Belinda Bencic. I Australian Open slo han Marin Čilić i finalen, og tok dermed sin 20 grand slam tittel. Han vant turneringen i Rotterdam i februar 2018. Ved å vinne denne tittelen, ble Federer historisk fordi han ble den eldste spiller som er rangert som nummer 1 i verden gjennom tidene, med sine 36 år. Også i 2019 startet Federer sesongen med å vinne Hopman Cup sammen med Belinda Bencic. Dette var Federer sin tredje tittel i turneringen. I mars 2019, vant Federer sin 8 tittel i Dubai. Dette var hans 100 ATP tittel. Han ble med dette kun den andre mannen i tennishistorien med 100 ATP single titler. Kun Jimmy Connors har flere titler med 109 ATP titler.
Spillestil
Roger Federer er 1,85 meter høy og veier 85 kg. Han er en høyrehendt spiller som spiller énhånds backhand.
Trenere
I løpet av karrieren har Roger Federer hatt følgende trenere: Adolf Kacovsky (1991), Peter Carter (1991–2000), Peter Lundgren (2000–03), Tony Roche (2006–07), Severin Lüthi (2007–nå), Jose Higueras (2008), Paul Annacone (2010–13), Stefan Edberg (2014) og Ivan Ljubičić (2016–nå).
Familieliv
Roger Federer er gift med Mirka Vavrinec, og sammen har de tvillingdøtrene Charlene Riva og Myla Rose som de fikk i 2009. Paret ble foreldre til nok et tvillingpar i 2014, denne gangen fikk de sønnene, Leo og Lenny.
Tabarøyene
Tabarøyene er en øygruppe i Papua Ny-Guinea, som ligger nordøst for New Ireland og tilhører New Ireland Province. Øygruppen består av de tre øyene Tabar, Tatau og Simberi, samt noen mindre øyer (som Mapua, der flyplassen er lokalisert).
Geografi
Tabarøyene er vulkanske øyer lokalisert rundt 24 km nordøst for New Ireland og er en del av New Ireland Province. Øygruppen består av Tabar i sør, Tatau i midten, og Simberi lengst nord, samt noen mindre øyer. Tabar måler omtrent 20 km i lengde og er rundt 9 km bred. Tatau er mindre og måler rundt 16 km på det lengste og 11 km på tvers. Simberi er den minste øyen av noen størrelse i øygruppen, og måler 8 km på det lengste og 7 km på det bredeste. Alle øyene er preget av fjell i innlandet, og de høyeste toppene er rundt 300 meter. Langs kysten brytes strandlinjen opp av lengre strekninger med mangrove og sump. Øyene er kun adskilt av trange streder, og småbåter frakter lett mennesker og varer mellom øyene.
Tabar kan nås fra provinshovedstaden Kavieng med småfly, eller man kan leie båt og mannskap i landsbyene Lossu, Konos og Dalom på New Irelands østkyst.
I de senere år er det funnet gull på Simberi, og produksjonsstart var satt til oktober 2007. Rettighetshaver og produsent Allied Gold startet forsøksboring etter gull i september 2007. Den landsdekkende dagsavisen The National rapporterte i 2007 at Allied Gold angivelig allokerte 66 millioner australske dollar til utviklingen av prosjektet. De er også involvert i leting etter gull på Tatau og Tabar.
Historie
Det finnes ikke mye publisert historisk materiale om Tabarøyene som er tilgjengelig. En nyere rekonstruksjon av førkoloniale kommunikasjons- og handelsveier i området, angir at øygruppen Tabar hadde handelsforbindelser med Lihirøyene i sør, samt med Lossu på New Ireland. Første kontakt med europeere var i juni 1616 med en ekspedisjon ledet av de nederlandske kapteinene Jacob Le Maire og Willem Corneliszoon Schouten. Senere ble øyene også besøkt av Abel Tasman. I 1885 ble området innlemmet i Tysk Ny-Guinea. Etter første verdenskrig ble området australsk frem til Papua Ny-Guineas selvstendighet i 1975, bare avbrutt av japansk okkupasjon mellom 1942 og 1945.
Antropologen W. C. Groves gjorde på 1930-tallet en kartlegging av kolonialismens innvirkning på lokalt liv på Tabar, og som er publisert i to artikler i tidsskriftet Oceania. I artiklene gir han en bred innføring i lokale institusjoner og skikker, og beskriver blant annet de komplekse begravelsesseremoniene kalt malanggan, malangan eller malagan. Under slike seremonier slaktes og fordeles en stor mengde tamme griser, skriver Groves, og en del av disse hentes fra handelspartnere på Lihirøyene i sør.
Groves skriver i en av artiklene at den tydeligste kulturelle endringen i kolonitiden for Tabar, har vært introduksjonen av penger og materielle gjenstander. Men under denne overflaten, er det en annen innflytelse som stammer fra synkende folketall. Introduserte sykdommer samt arbeidmigrasjon forårsaket denne befolkningsendringen på begynnelsen av 1930-tallet, skriver Groves.
I nyere tid er det skrevet noe mer om Tabarøyene i faglitteraturen. En hittil upublisert doktorgradsavhandling skrevet av Deane Joanne Fergie beskriver kolonitidens innvirkning på Tabar, samt hvordan de utfører sine komplekse ritualer og malanggan seremonier.
I de senere år er det hevdet at historien til faren til Astrid Lindgrens barnebokfigur Pippi Langstrømpe, er basert på en virkelig person. Denne personen skal angivelig ha vært sjømannen Carl I. Pettersson. Ifølge en nyere tekst skal 'Kong Kalle', som han kalles, ha vært en sjømann som forliste og som reddet seg i land på Tabarøyene. Han skal ha giftet seg med datteren til en lokal lederskikkelse og deretter fått en lederposisjon på øyen. Ifølge Langer og Regius' bok "Kung Kalle av Kurrekurreduttøen" bodde denne sjømannen på Tabar fra 1904 til 1935. Det antas at Astrid Lindgren var kjent med denne historien som figurerte i svenske aviser, og at den gav inspirasjon til hennes beskrivelse av Pippi Langstrømpes far.
Befolkning
Befolkningen på Tabar øyene utgjorde omtrent 2500 mennesker ifølge en folketelling utført i 1985. De snakker et språk som kalles Mandara (eller Tabar), og som er et austronesisk språk. Innbyggerne bor i landsbyer eller mindre husklynger, hovedsakelig langs kysten. Som andre grupper i New Ireland Province har befolkningen det som kalles en matrilineær slektskapsorganisasjon. Det vil si at klantilhørighet arves gjennom kvinner. Jord arves også gjennom morens slektslinje. Innbyggerne er jordbrukere og fiskere, og de dyrker i hovedsak kassava, søtpotet, banan, kokosnøtter, taro, sago og jams. De dyrker også det som kalles malaysiske epler, mango, papaya, ananas, sukkerrør, vannmelon og gresskar.
Kultur
Kulturelt sett er det mange likheter mellom innbyggerne på Tabar øyene og resten av New Ireland Province. Sentralt i innbyggernes kultur står ideen om at øyene er opphavet til de komplekse malanggan seremoniene og malanggan skulpturene som benyttes i disse. I tillegg til Fergies upubliserte doktorgradsavhandling, finnes det nyere detaljerte beskrivelser av malanggan seremonier og skulpturer fra Tabar, som påpeker at det finnes en rekke ulike typer skulpturer i bruk i seremonier:
1. Marumarua (en trefigur), 2. Kobokobor (en horisontal treskulptur), 3. Eikuar (en vertikal type treskulptur som minner om indianske 'totempåler'), 4. Kovkov (utskårne hoder som ikke kan brukes som masker) og 5. Vanis (masker som kan brukes på hodet). Disse fem undertypene av skulpturer dekker rundt 40% av alle malanggan typene som finnes.
Ciro Immobile
Ciro Immobile (født 20. februar 1990) er en italiensk fotballspiller som spiller for SS Lazio.
Tabarøyene
Kultur
Det er vanlig at enkeltpersoner eller klaner har eierskap i spesifikke design for malanggan, og disse rettighetene kan kjøpes midlertidig eller permanent av andre som trenger slike skulpturer i sine malanggan seremonier. Tabar øyene regnes av mange i New Ireland Province for å være opprinnelsesstedet til malanggan.
FC Barcelona B
Futbol Club Barcelona B, også kalt Barça B, er en spansk fotballklubb fra byen Barcelona i Spania. Barça B er reservelaget til den katalanske storklubben FC Barcelona. En rekke profilerte spillere startet sin karriere i Barça B før de tok steget videre til førstelaget.
Historie
Barça Atlètic ble grunnlagt i 1970 av daværende klubbpresident Agustí Montal jr. Grunnleggelsen av klubben kom som et resultat av sammenslåingen mellom FC Barcelona del Club Deportivo Condal og Atlètic Catalunya. Barça Atlètic ble i hovedsak opprettet for unge spillere som ikke figurerte på det høyeste nivået. Laget deltok i en del uoffisielle turneringer. I 1991 ble klubben omdøpt til Barcelona B, eller Barça Atlètic som den ofte kalles.
I dag er Barça Atlètic fremdeles klubbens reservelag og linken mellom ungdomsakademiet og førstelaget. Til tross for å være et reservelag anses Barça Atlètic som en profesjonell klubb på et forholdsvis høyt nivå. Spillerne på laget må holde en viss standard, og trenerne må inneha kompetanse rundt klubbens verdier og mål.
Barça Atlètic spiller sine kamper på Mini Estadi, FC Barcelonas forholdsvis lille treningsstadion. Mini Estadi har en kapasitet på om lag 15.000 tilskuere.
Barça Atlètic ble trent av tidligere legende Luis Enrique. Han klarte å ta laget til Liga Adelante i 2010. I sin første sesong i Liga Adelante, overrasket Barça Atlètic alle og tok en sterk tredjeplass. I utgangspunktet skulle de ha spilt kvalifisering for opprykk til Liga BBVA, men laget på syvendeplass fikk plassen istedenfor fordi det er en regel som sier at reservelag ikke kan rykke opp til den øverste divisjonen i Spania. I deres 2010/2011-sesong i Liga Adelante, var det mange spillere som tok nivået og overrasket. Av nøkkelspillerne var det Andreu Fontàs, Martin Montoya, Thiago Alcantara og broren Rafa Alcantara, samt Nolito og Jonathan Soriano som utmerket seg. Fontàs og Thiago ble i forkant av 2011/2012-sesongen belønnet med å bli forfremmet til klubbens førstelag, mens Nolito ble solgt til Benfica der han fikk umiddelbar suksess, med flere nettkjenninger og imponerende spill mot Manchester United i Mesterligaen. Martin Montoya ble overraskende nok nylig tatt ut til Spanias landslagstropp av landslagstreneren Vicente del Bosque.
Den tidligere treneren til Barça Atlètic var den tidligere høytprofilerte Barcelona-spilleren Eusebio Sacristán, og han har blant annet 204 kamper og 14 mål for førstelaget i perioden 1988-1995. I denne sesongen har det også dukket opp en ny potensiell storstjerne, og mange har store forventninger til han. Alejandro Grimaldo heter han, og han fikk sin debut i Liga Adelante i en alder av 15 år. Sacristán er nå trener i Roma.
Spillerstall
Oppdatert 23. mars 2023.
Ciro Immobile
Klubbfotball
Han har tidligere spilt for klubbene, Siena, Grosseto, Pescara, Genoa og Torino FC. Sesongen 2011–12 var han i Pescara på lån fra storlaget Juventus, og ble simpelthen både toppscorer og årets spiller i Serie B. Han ble toppscorer i Serie A 2013–2014 med 22 mål for Torino. Han har siden 2016 spilt for den italienske klubben SS Lazio i Roma og scoret 23 mål i første sesongen som var en bra sesong. Men den 6. januar 2018 scoret han fire mål da lazianerne vant 5–2 mot SPAL 2013 på bortebane hos hjemmelaget.
Landslaget
Han debuterte for det italienske landslaget den 5. mars 2014 i en treningskamp mot, en kamp de tapte 1-0. Han var med i den italienske VM-troppen i fotball-VM 2014 i Brasil. Han ble tatt ut i s EM-tropp til EM i Frankrike 2016.
Han ble tatt ut i s EM-tropp til EM i fotball 2021. Italia vant EM-finalen mot 3-2, etter straffesparkkonkurranse.
Cristina, datter av Edvard den landflyktige
Cristina, datter av Edvard den landflyktige og Agatha, var søster av Edgar Ætheling og Margaret av Skottland, og hun ble født en gang på 1040-tallet, muligens i Ungarn, og død en gang før 1100 da hennes niese Edith av Skottland ble gift med den engelske kongen Henrik I av England.
Cristina kom til kongedømmet England sammen med sin familie i 1057 fra Ungarn. Sammen med sine foreldre og søsken måtte hun dra i landflyktighet i kongedømmet Skottland og ble tatt i mot ved hoffet til kong Máel Coluim III (Malcolm III av Skottland), hennes framtidige svoger.
Abbedisse
En gang før 1086 dro hun tilbake til England og ble medlem av nonneklosteret Romsey Abbey hvor hun ble abbedisse og senere lærer for sine nieser Edith og Mary, døtre av hennes søster Margaret. I henhold til et vitneutsagn fra Edith, gitt i et bisperåd satt sammen av Anselm, erkebiskop av Canterbury, for å avgjøre om Edith lovmessig kunne bli gift med Henrik I ble det sagt at Cristina forsøkte å tvinge Edith til å ta nonneløftet, men at hun nektet.
At Cristina selv ikke vitnet ved bisperådet kan tyde på at hun allerede var død før 1100, og et brev som erkebiskop Anselm skrev til biskopen i Salisbury i 1093 hvor han beordrer at datteren til Skottlands konge skal vende tilbake til klosteret hun hadde forlatt, kan også tyde på at Cristina var død flere år før 1100, men dette vet vi ikke sikkert. Ytterligere antydninger på hennes død er overføringen før 1093 av hennes nieser til Wilton Abbey for ytterligere utdannelse, og utnevnelsen av Eadgyth som den neste abbedisse ved Romsey Abbey.
Som nedtegnet i Domesday Book eide Cristina eide land i Ulverley, Warwickshire og Gloucestershire.
Memorat
Memorat betegner i folkloristikken en fortelling om et menneskes møte med det overnaturlige. Det egentlig memorat er førstehåndsmemoratet, opplevd av fortelleren selv, men en opererer også med annenhåndsmemorat. Dette er en fortelling som er videreformidlet i det en forteller en historie en bekjent som har meddelt å ha opplevd noe supranormalt.
Begrepet ble lansert av den svenske folkloristen Carl Wilhelm von Sydow og er blitt brukt på en kildekategori i folketroforskningen. Fabulatet, som er et sagn eller en oppdiktet fortelling, trenger ikke å inneholde reelle trosforestillinger, men memoratet kan vise oss hvilke forklaringsmodeller en opplever, tar i bruk når en unormal opplevelse skal forklares. Folketroforskeren avgrenser memoratet til de fortellingene fortelleren selv har opplevd, men folkediktningsforskeren kan også være interessert i «gjenfortalte memorater». Sydows term svarer et stykke på vei til det Peter Christen Asbjørnsen karakteriserte som huldreeventyr.
Vanligvis vil fortellingen om det selvopplevde skille seg klart fra det gjenfortalte. Det selvopplevde er preget av sanseopplevelsene, detaljerikt og oftest uten en klar struktur. Det gjenfortalte må nødvendigvis være såpass strukturet at det lar seg huske uavhengig av at man husker sanseopplevelsene. Det gjenfortalte kan vise oss episk teknikk i bruk.
Typisk for memoratet er at det overnaturlige ikke er identifisert. Mathias skytter setter ikke noe navn på denne skapningen. Slike uspesifiserte overnaturlige vetter kaller folkloristene numen.
For at et memorat skal leve videre i tradisjonen, må det skje en episk omforming til et sagn. Individuelle trekk hos personene viskes ut, mer tilfeldige omstendigheter og detaljer i situasjonen forsvinner, og hendelsen standardiseres i overensstemmelse med rådende oppfatninger om det overnaturlige i miljøet. Memoratet kan etter hvert inngå som et tillegg i et allerede eksisterende sagn, eller danne kjernen til et nytt, men da er det ikke lenger et memorat.
Bevisste fortellere kan også fortelle sagn som memorat. Det vil i tilfelle styrke fortellingens troverdighet. Folkloristen Brynjulf Alver kaller slike «opplevde sagn» for Experience legends.
Ernest Borgnine
Ernest Borgnine (født Ermes Effron Borgnino 24. januar 1917 i Hamden i Connecticut, død 8. juli 2012 i Los Angeles ) var en amerikansk skuespiller.
Bakgrunn
Ernest Borgnine var sønn av italienske innvandere. Faren Camillo Borgnino stammet fra Ottiglio, moren Anna Boselli fra en adelsfamilie i det norditalienke Carpi ved Modena.
Skuespiller
Etter teaterutdannelsen arbeidet han ved forskjellige teatre og tok de jobber han kunne få. Hans gjennombrudd kom i 1949, da han fikk en rolle som mannlig sykepleier i stykket Harvey. I 1951 flyttet Borgnine til Los Angeles i den hensikt å forsøke å gjøre karriere innen filmbransjen. Det store gjennombruddet kom med rollen som sersjant Fatso Judson i Herfra til evigheten (1953). Han medvirket i ca. 140 filmer og TV-produksjoner.
I 1977 gjorde han rolleinnsats som den romerske centurionen i Jesus fra Nasaret.
Ered Luin
Ered Luin eller Blåfjellene er en fiktiv fjellkjede i J.R.R. Tolkiens Midgard. Blåfjellene lå helt i vest i Eriador. Ered Luin er også kalt Blåryggen i Ringenes herre og Ered Lindon.
Ernest Borgnine
Skuespiller
Borgnine vant både Oscar, BAFTA og Golden Globe for sin rolle som Marty Piletti i filmen Marty (1955). Han hadde sentrale roller i filmer som Herfra til evigheten (1953), Bad Day at Black Rock (1955), Vikingene (1958), Torpedo Run (1958), Flyet som forsvant (1965), 12 fortapte menn (1967), S.O.S. Nordpolen (1968), Den ville gjengen (1969), S.O.S. Poseidon (1972), Convoy (1978) og Escape from New York (1981).
Ered Luin
I det første tidevervet var Ered Luin ennå en hel ubrukket linje som skilte Eriador fra Beleriand. Det var syv elver som sprang ut av fjellene på dens vest side, og landet som disse elvene fløt gjennom ble kalt for Ossiriand, og senere også som Lindon, og derfor ble Ered Luin også kalt Ered Lindon av og til. Dvergenes byer Belegost og Nogrod var også plassert i denne fjellkjeden.
Caitlin Gregg
Caitlin Compton Gregg (født 7. november 1980) er en amerikansk langrennsløper.
Ered Luin
Fjellkjeden ble brutt i valaenes krig mot Morgoth, og midt i kjeden brøt sjøen gjennom, og skapte et nytt utløp for elven Lhûn. I midten av sprekken der Lhûn møtte havet ligger Gråhavnene (Mithlond) i alvenes kongerike Lindon. Når Ered Luin ble snakket om som Lindons grenser ble den også nevnt som Ered Lindon.
Ernest Borgnine
Skuespiller
Borgnine hadde hovedrollen i TV-seriene McHale's Navy (1962-66) og Future Cop (1977), samt en fremtredende rolle i 80-talls-serien Airwolf (1984-86). I 2009 hadde han et par gjesteopptredener i serien Akutten, som var blant hans siste opptredener på TV.
Ered Luin
I Ardas skapelse var Blåfjellene ment å møte Gråfjellene i sørlandene, og forme den vestre veggen av Midgard, akkurat som Rødfjellene (Orocarni) og Gulfjellene formet den østre veggen. Fjellkjeden Blåfjellene var egentlig forbundet med Rødfjellene ved Ered Engrin eller Jern fjellene (Jern fjellene er ikke det samme som Jernhøene). Men Ardas symmetri ble ødelagt i krigene allerede før De to lampers år.
Caitlin Gregg
Hun debuterte i verdenscupen i langrenn 17. januar 2009, og hennes beste individuelle verdenscup-plassering er en 14.-plass i 10 km fristil fra 2010.
Ernest Borgnine
Priser og nominasjoner
Borgnine vant 1955 Oscar for beste mannlige hovedrolle for sin rolle som Marty Piletti i filmen Marty.
For sitt bidrag til filmindustrien mottok Ernest Borgnine en stjerne på Hollywood Walk of Fame ved 6324 Hollywood Blvd. I 1996, ble han tatt inn i Western Performers Hall of Fame ved National Cowboy & Western Heritage Museum i Oklahoma City i Oklahoma.
Borgnine ble beæret med Screen Actors Guild Life Achievement Award under den 17. årlige SAG Awards, avholdt den 30. januar 2011.
Caitlin Gregg
Compton representerte USA under Vinter-OL 2010.
OL-resultater
Vancouver 2010
Hyorrhynchus
Hyorrhynchus en slekt av biller som tilhører gruppen barkbiller (Scolytinae) i den artsrike familien snutebiller (Curculionidae).
Utseende
Små, avlange, hårete, mørke barkbiller.
Utbredelse
Gruppen er utbredt i Øst-Asia.
Det kinesiske luftfartstilsynet
Det kinesiske luftfartstilsynet (kinesisk: 民用航空局 中国, hanyu pinyin: Zhōngguó Mínyòng Hángkōng Jú) er tilsynsmyndigheten for sivil luftfart i Folkerepublikken Kina. Den er underlagt det kinesiske samferdselsdepartementet, og har hovedsete i bydistriktet Dongcheng i Beijing.
Mellom 1949 og 1987 var Det kinesiske luftfartstilsynet også et flyselskap, med både innenriks- og utenriksruter. Men i 1987 ble selskapet delt opp i seks nye selskaper: Air China, China Eastern Airlines, China Southern Airlines, China Northwest Airlines, China Northern Airlines og China Southwest Airlines.
Det kinesiske luftfartstilsynet fløy blant annet:
Tolingklosteret
Tolingklosteret (tibetansk: mtho lding dgon pa, མཐོ་ལྡིང་དགོན་པ) ble bygd på 1100-tallet. Selve klosteret ble grunnlagt i 996. Det ligger i fylket Zanda regionen Ngari i det vestlige Tibet, nær grensen til India ved Ladakh. I klosteret er det bevart en del gamle fresker.
Klosteret var Gugerikets religiøse sentrum.
Ruinene av det eldre klosteret er oppført på Folkerepublikken Kinas liste over kulturminner.
Proceroecia procera
Proceroecia procera er en art innen slekten Proceroecia innenfor familien Halocyprididae - som igjen er den ene av to familier av underordenen Halocypridina, ordenen Halocyprida innenfor gruppen Myodocopa, en gruppe muslingkreps som er små krepsdyr.
Taksonomisk plassering av gruppen
Taksonomien til muslingkrepsene er omstridt og inneholder vanskelig systematiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En moderne oppdatering som angis her, følger stort sett oppdelingen i Catalogue of Life:, mens detaljene, slektene og artene her følger WoRMS-databasen.
RYGR Brygghus
RYGR Brygghus er et mikrobryggeri i Kverneland Næringspark på Jæren. Bryggeriet ble etablert i 2017, og kom på markedet i 2018. RYGR eies av de ansatte og Grans Bryggeri. Bryggeriet er oppkalt etter rygene, som var de første korndyrkerne på Sørvestlandet i vikingtiden.
RYGR er i 2020 blitt et av de største mikrobryggeriene i landet, etter at de fikk nasjonal avtale med REMA 1000. Dessuten distribueres produktene til Vinmonopolet og barer og restauranter.
Bryggeriet har vært en pådriver for bruk av lokale råvarer i produksjonen, og benytter i stor utstrekning malt fra samme kommune fra Jæren Korn & Malt og havregryn fra Stangeland Mølle. I 2020 ble også andre jærske råvareprodusenter innlemmet i produksjonen. RYGR Brygghus har signert og jobber for Regionalt matmanifest for Rogaland.
Farra d’Isonzo
Farra d'Isonzo er en italiensk kommune i regionen Friuli-Venezia Giulia. Kommunen hadde 1709 innbyggere i 2001.
Kudu gasskraftverk
Det er russiske GazProm som bygger ut gassfeltet, og som anlegger rørledninger ned til det nye gasskraftverket som NamPower vil eie. Kraftverket vil stå ferdig i 2013.
Isle of Now
Isle of Now er et musikkalbum med Montée, utgitt i 2009. Dette er bandets første plate og lå 1 uke på VG-lista og endte med 34.-plass som beste plassering.
Xylonaeus
Xylonaeus er en slekt av stumpbiller.
Utseende
Ganske små, smale og sylindriske, blanke stumpbiller. De kan overflatisk minne om andre grupper av biller som lever i ganger i ved (for eksempel Cerylonidae), dette er fordi denne livsstilen stiller strenge krav til kroppsformen.
Levevis
Disse billene er spesialiserte rovdyr som lever av larvene til vedborende biller. De smale billene følger etter byttedyrene i deres ganger under barken på døde trær.
Utbredelse
Gruppen er utbredt i den neotropiske økosonen, mest i Mellom-Amerika og den nordlige delen av Sør-Amerika.
Systematisk inndeling
Gruppen bør muligens plasseres innen underfamilien småstumpbiller (Abraeinae).
Eos (album)
Eos er et musikkalbum med Terje Rypdal og David Darling, utgitt i 1984.
Tore Andersen (album)
Tore Andersen er et musikkalbum med Tore Andersen, utgitt i 1998.
Prosperita Open
Den blir spilt hvert år i Ostrava i Tsjekkia.
Ludvig III av Hessen-Darmstadt
Ludvig III (født 9. juni 1806 i Darmstadt, død 13. juni 1877 i Seeheim) var storhertug av Hessen og Rhein fra 1848 til sin død. Han etterfulgtes av sin nevø, Ludvig IV.
Ludvig III var sønn av storhertug Ludvig II av Hessen-Darmstadt og Wilhelmine av Baden. Han giftet seg med Mathilde Caroline av Bayern (1813–1862), eldste datter av Ludvig I av Bayern, i München 26. desember 1833. Det ble ikke født noen barn i ekteskapet og storhertugen giftet derfor seg igjen morganatisk i 1868 med baronesse Magdalena von Hochstädten (1846–1917), men heller ikke dette ekteskapet resulterte i noen barn.
The Hero in Me
The Hero in Me er et musikkalbum med Tore Andersen, utgitt i 1993. Dette er hans første plateutgivelse som soloartist.
Arne Kvalheim
Arne Magnus Kvalheim (født 25. april 1945 i Hønefoss) er en norsk tidligere friidrettsutøver som representerte IK Tjalve. Han er eldre bror av Knut Kvalheim, som også har et stort navn innen friidrett.
Han har elleve NM-gull individuelt fordelt på tre forskjellige løpsøvelser på bane og to i terrengløp. I 1969 mottok han også kongepokalen for sin NM-seier på 5000 meter. Kvalheim har også to NM-gull med Tjalve på 4 × 400 meter stafett og fem NM-gull med Tjalve på 4 × 1500 meter stafett.
Kvalheim boikottet mesterskapet da EM i 1969 ble arrangert i Hellas. Hans beste internasjonale plassering er en 6.-plass på 5000 meter under EM i 1974. På samme øvelse representerte han Norge under OL i 1968, men kvalifiserte seg ikke for finalen.
Etter sin aktive karriere har Kvalheim gått inn i politikken og han har sittet i bystyret i Oslo for Arbeiderpartiet.
Svelvik befestninger
Svelvik befestninger, før 1892 kjent som Svelviks batterier, er et tidligere forsvarsanlegg ved Svelvikstrømmen i Drammensfjorden, ved Svelvik og Verket på Hurumlandet. Anlegget beskyttet innseilingen Drammen, på samme måte som Oscarsborg festning beskyttet innseilingen til Oslo.
Den store nordiske krig
Forsvaret av Drammen havn var strategisk viktig for Danmark-Norge fra 1600-tallet. Både trelasthandelen ved utløpet av Drammenselva og sølvgruvene i Kongsberg var økonomisk viktige for kongedømmet. Det var også viktig å beskytte området rundt Drammensfjorden mot svenske fremstøt fra øst. Under den store nordiske krig ble det derfor i 1710 etablert et batteri på Batteriøya, som dengang var kjent som «Tømmeraas Øen». Batteriet besto av et krutthus, et blokkhus og en skanse med åtte kanoner.
Dansk-norsk kontroll over Drammensfjorden og havnen i Drammen ble avgjørende under Karl XIIs felttog mot Norge. Denne sikret ryggdekning til de norske styrkene som under kyndig ledelse av generalløytnant von Lützow i mars–april 1716 stanset felttoget ved Gjellebekk skanse på Lierskogen. På dette tidspunktet var Christiania okkupert, Akershus festning under beleiring og Bærum og Asker hærsatt av svenske styrker.
Etter fredsslutningen på Frederiksborg slott i 1720 ble skansen stående, mens kanonene ble brakt i forvaring. Det var ikke vanlig å ha kanoner stående på skanser i perioder da disse ikke var bemannet.
Napoleonskrigene
Ved inngangen til Napoleonskrigene i 1801 ble det igjen plassert ut kanoner ved Svelvikstrømmen, og batteriet på Batteriøya ble forsterket med et mindre støttebatteri på fastlandet like sør for øya. Etter slaget om København i 1807, der hele den dansk-norske flåten falt i britiske hender, ble Drammen havn og skipene som lå der sårbare for fiendtlige raidere. Befestningene ved Svelvik ble derfor forsterket med 18–22 kanoner på Batteriøya og ni på Kosletten, og ble kjent som «Svelvigs Batterier». Skytset var oppstilt i åpne stillinger bygd av tømmer med jord- og steinvoller. Kanonene ble hentet fra Akershus festning, og ble flyttet tilbake dit etter 1814.
Opprustningen opp mot unionsoppløsningen
I 1892 fikk forsvarskommisjonen ledet av Johan Koren gjennomslag for en kraftig styrking av kystforsvaret. For Drammensfjorden innebar dette etablering av kanon- og mineforsvar ved Svelvikstrømmen, under kommando av Oscarsborg festning. Det offisielle navnet var «Oscarsborg med Svelvik befestninger», hvor de delene som beskyttet Drammensfjorden ble kjent som «Svelvik befestninger».
Utviklingen i militærteknologi i løpet av 1800-tallet hadde ført til at batteriet på Batteriøya nå av flere grunner var helt utdatert. Til erstatning for dette ble det derfor anlagt batterier på moreneryggen over Verket på Hurum-siden, med tre 15 cm Krupp skipskanoner, seks 8,4 cm Krupp feltkanoner og to 5,7 cm Cockerill hurtigskytende kanoner. I tillegg ble det lagt et fjernkontrollert minefelt i selve strømmen, i alt 21 bunnminer.
Et par år tidligere, i 1890, hadde forsvaret av Drammen blitt forsterket med batteristillinger på Bragernesåsen og ved Nedre Eiker. Disse skulle beskytte byen og havnen mot angrep over land fra sør.
Ved mobiliseringen av det norske forsvaret høsten 1905 ble Svelvik befestninger bemannet med full besetning, i alt om lag tre hundre mann.
Avvikling
Svelvik befestninger ble nedlagt i forbindelse med omleggingen av Festningsartilleriet i 1933. Man satset i stedet på å styrke «Oslofjord festning» ute i Ytre Oslofjord, blant annet for å gi bedre beskyttelse for marinens base i Horten. Året etter ble utrustningen til Svelvik befestninger fjernet, og eiendommen solgt.
Batteriøya i dag
I dag er Batteriøya et kulturminne, og offentlig friområde. Det er i senere tid bygget en liten skanse på øya, med tre kanoner. Skansen skal gi et inntrykk av hvordan det første batteriet på øya har sett ut, men er ikke ment som en nøyaktig rekontruksjon av batteriet.
Øya ble valgt til tusenårssted for tidligere Svelvik kommune, og skjøttes i dag som park av Drammen kommune. Det er flere årlige arrangementer på øya, som feiring av Sommermål, Frigjøringsdagen, 17. mai, Sankthans og Nyttårsaften. Ved flere av disse er det tradisjon for å skyte salutt fra kanonene på skansen.
Li Desheng
Li Desheng (kinesisk: 李德生, pinyin: Lǐ Déshēng; født 4. mai 1916 i fylket Xin i provinsen Henan i Kina, død 8. mai 2011 i Beijing ) var en kinesisk kommunistisk general og ledende politiker. Han satt i flere perioder i Politbyrået for sentralkomiteen for det kinesiske kommunistparti.
Li Desheng stammet fra fattigslige kår i fjellområdet Dabie i Henan. Allerede som barn hjalp han til på gården med å passe på kuene. Moren døde da han var ni år. I 1929 gikk han med i barneregimentet i den kommunistiske arbeider- og bondehæren under den kinesiske borgerkrig, og ble raskt regimentets kommandør.
To år etter, som 14-åring, ble han med i den «voksne» Røde Armé. Han deltok på den lange marsjen og ble hardt såret under et feltslag. Under den andre sino-japanske krig, og fortsettelsen av borgerkrigen etterpå, steg han raskt i gradene. Han endte som divisjonskommandør for styrkene i provinsene Shanxi, Shandong, Hebei og Henan. Hans lederskap bidro sterkt til seieren over Kuomintangs styrker.
Etter opprettelsen av Folkerepublikken Kina i 1949 fortsatte han i hæren. Han hadde ledende kommendostillinger under Koreakrigen (1950–1953), og ble etterpå videre forfremmet.
Under kulturrevolusjonen fikk han sommeren 1967 i oppdrag av Zhou Enlai å bekjempe uroen i provinsen Anhui. Han begynte omtrent samtidig på en politisk løpebane, samtidig som han ble med i Den sentrale militærkommisjon og leder for den politiske avdeling av militærregionen Beijing. I 1973 ble han øverstkommanderende for militærregionen Shenyang, et verv han ble stående i til 1985. Etter noen ytterligere lederverv gikk han i pensjon i 1990.
Nordic Quartet
Nordic Quartet er et musikkalbum med John Surman, Terje Rypdal, Karin Krog og Vigleik Storaas, utgitt i 1995.
U20-VM i friidrett 2018 – 400 meter hekk kvinner
400 meter hekk for kvinner under U20-VM i friidrett 2018 ble arrangert på Ratina stadion i Tammerfors 11, 12 og 13. juli 2018.
Elye Wahi
Sepe Elye Wahi (født 2. januar 2003) er en fransk fotballspiller som spiller for Montpellier HSC.
U20-VM i friidrett 2018 – 400 meter hekk kvinner
Forsøksheat
Kvalifisering: De 3 beste i hvert heat (Q) og de 6 raskeste for øvrig (q) gikk videre til semifinalene.
Semifinaler
Kvalifisering: De 2 raskeste i hvert heat (Q) og de 2 raskeste for øvrig (q) gikk videre til finalen.
Ered Lómin
Ered Lómin (De Gjallende Fjell) er en fiktiv fjellkjede i J.R.R. Tolkiens Midgard. Ered Lómin former den vestre kanten av Hithlum. Gjemt i denne fjellkjeden er Cirith Ninniach, some er bevoktet av Noldoenes porter. I tillegg møter den Ered Wethrin i sør hvor den danner Dor-Lómin.
Vetterhushatten
Vetterhushatten er et fjell i Namsos kommune i Trøndelag. Det ligger like nord for kommunegrensa til Overhalla. Høyeste punkt er 648 meter over havet.
Litania
Litania er et musikkalbum med Terje Rypdal og Tomasz Stanko, utgitt i 1997.
Upper East Side
Upper East Side er et nabolag i Manhattan i New York. Den er Manhattans rikeste og mest eksklusive område og omfatter noen av verdens dyreste eiendommer.
Nabolaget ligger mellom Central Park i vest, East River i øst, 59th Street i sør og 96th Street i nord. Nærmere Central Park forskyves imidlertid den nordlige grensen til 110th Street.
Forbundsdagsvalget i Tyskland 2005
Forbundsdagsvalget i Tyskland 2005 ble avholdt 18. september for å velge medlemmer til den 16. Forbundsdagen. Resultatet var at den regjerende koalisjonen mellom SPD og De grønne under ledelse av Gerhard Schröder måtte gå av, og den ble erstattet av en storkoalisjon mellom CDU/CSU og SPD. Med Angela Merkel, som hadde vært CDUs kanslerkandidat i valget, fikk Tyskland sin første kvinnelige forbundskansler.
Bakgrunn
Det ordinære valget skulle i utgangspunktet først holdes i 2006. Men etter valgnederlaget i delstaten Nordrhein-Westfalen 22. mai 2005 ønsket Tysklands kansler Gerhard Schröder å fremskynde valget med ett år. Schröders parti, SPD, mistet regjeringsmakten i delstaten for første gang på 39 år. De konservative hadde da vunnet en rekke delstatsvalg og hadde en klar majoritet i Forbundsrådet, som er satt sammen av representanter fra Tysklands delstater.
Den direkte årsaken til at Schröder ønsket nyvalg var at han mente at han ikke hadde tilstrekkelig oppslutning i egne rekker for å få fullført reformpolitikken. President Horst Köhler skrev ut nyvalg. Den tyske forfatningsdomstolen avsa i en kjennelse senere på sommeren at oppløsningen av Forbundsdagen og utskrivningen av nyvalg skjedde i henhold til grunnloven.
Schröder hadde etter at han kom til makten i 1998 ført en reformpolitikk som viste seg upopulær blant velgerne. Reformene var omstridte også innenfor SPD. Sommeren 2005 gikk SPDs tidligere formann og tidligere finansminister i Schröders første regjering, Oskar Lafontaine, ut av SPD. Ved valget var han en av de to toppkandidatene til Linkspartei, etterfølgerpartiet til Sozialistische Einheitspartei Deutschlands (SED), som samarbeidet med det lille protestpartiet Arbeit & soziale Gerechtigkeit – Die Wahlalternative.
To kanslerkandidater
Schröder mente nyvalg var nødvendig for å få bekreftet tilliten til hans politikk. Han var SPDs og koalisjonspartneren De grønnes kanslerkandidat. Hans utfordrer var Angela Merkel, som var de konservative partiene CDU og CSUs kanslerkandidat. Merkel ønsket å regjere sammen med det liberale partiet FDP.
Konsekvenser
SPD og De grønne mistet sitt parlamentariske flertall, mens CDU/CSU knepent ble største gruppe i Forbundsdagen. Målt i økning ble Linkspartei valgets vinner, fulgt av FDP. Imidlertid fikk ingen av de foretrukne koalisjonene (CDU/CSU/FDP eller SPD/Grønne) det nødvendige flertallet. I starten påberopte dessuten både Schröder og Merkel seg å ha fått størst oppslutning, fordi Schröder argumenterte med at CDU og dens bayerske søsterparti CSU måtte regnes som adskilte partier (i så fall var SPD størst). Koalisjonsforhandlingene som fulgte ble derfor nokså vanskelige.
Ingen av partiene ønsket å forhandle med Linkspartei. FDP utelukket en deltagelse i en «trafikklys-koalisjon» (SPD/FDP/Grønne). De grønnes avvisning av en «Jamaica-koalisjon» (CDU/CSU/FDP/Grønne) var ikke like kategorisk, men forhandlingene førte heller ikke frem. Dermed ble en stor koalisjon mellom CDU/CSU og SPD eneste utvei, selv om begge parter på forhånd hadde omtalt denne løsningen som den minst ønskelige.
Koalisjonsforhandlingene ble avsluttet 11. november. Schröder la ned sine politiske verv etter at det ble klart at han ikke kunne fortsette som kansler. I avstemningen i Forbundsdagen, som fulgte den 22. november, ble Angela Merkel med 397 av 611 stemmer (og av den store koalisjonens 448 stemmer) valgt til ny forbundskansler. Hun ble dermed Tysklands yngste og første kvinnelige kansler.
Resultater
Valgdeltakelsen var på 77,7 %.
Endringen for Linkspartei tar utgangspunkt i PDS' resultat fra forrige valg.
CDU-gruppen hadde 226 mandater etter valget, men en representant forlot gruppen i løpet av perioden, en annen forlot forbundsdagen og en tredje døde. Ett medlem av Linkspartei-gruppen forlot fraksjonen. Til slutten av valgperioden hadde forbundsdagen dermed to uavhengige representanter og forskjellen mellom CDU/CSU og SPD var bare én representant.
Hansson (slekt fra Trondheim)
Hansson (tildels kalt Trondheimsslekten Hansson eller Christiania-slekten Hansson) er en norsk slekt som stammer fra og har navn (patronym) etter arbeidsmann i Trondhjem Hans Rasmussen (ca. 1736–1794). Sønnen Rasmus Hansson (1775–1840) foretok en for sin tid svært uvanlig klassereise og endte som rådmann i Bergen. Han var farfar til administerende direktør i Storebrand og Idun Michael Skjelderup Hansson (1839–1922) og skuespiller Olaf Mørch Hansson (1856–1912), sistnevnte far til diplomaten Thorolf Mørch Hansson (1881–1952).
Michael Skjelderup Hansson var far til administerende direktør i Storebrand og Idun Christian Hansson (1870–1960), direktør og generalkonsul Peder Carl Hansson (1872–1959) og høyesterettsadvokat og rettspresident i Egypt Michael Hansson (jurist) (1875–1944).
Christian Hansson var far til administerende direktør i Storebrand Per Mørch Hansson (1905–94). Michael Hansson (jurist) var far til diplomaten Arthur Mørch Hansson (1910–1969), skipsreder og motstandsmann Michael S. Hansson (1912–1988) og skuespiller Knut M. Hansson (1920–94). Sistnevnte var far til politiker og miljøverner Rasmus Hansson (f. 1954). Peder Carl Hansson var far til Arne Mørch Hansson.
Halocypridoidea
Halocyprididea er den ene av to overfamilier i underordenen Halocypridina (orden Halocyprida) - en gruppe muslingkreps som er små krepsdyr. Gruppen har minst 35 slekter og 213 arter - enda flere etter tidligere og alternativ taksonomi.
Gruppens arter har et sjette par med bein, mens Cladocopina-artene ikke har et synlig sjette beinpar. Gruppens arter for øvrig mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Antennen sitter på et feste som mangler den nebb-liknende utveksten (rostrum) som vi finner hos Myodocopida. Dessuten er 5. og 7. ledd av underkroppen annerledes enn hos Myodocopida. Individene er som regel meget små. Alle artene i gruppen lever i saltvann.
Taksonomisk plassering av gruppen
Taksonomien til muslingkrepsene er omstridt og inneholder vanskelig systamiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En moderne oppdatering som angis her, følger stort sett oppdelingen i Catalogue of Life, mens detaljene, slektene og artene her følger WoRMS-databasen.
Martin Lopez
Martin Lopez (født 20. mai 1978) er en svensk trommeslager mest kjent for å ha spilt i det progressive death metal-bandet Opeth i ni år. Lopez forlot bandet i 2006 på grunn av sykdom. Han spiller nå i sitt tidligere band, Fifth to Infinity.
Hans utstyr er Premier trommesett og Sabian cymbaler.
Czech Open (tennis)
Czech Open er en profesjonell tennisturnering for menn som blir spilt på grus. Den er en del av Challenger-touren, og ble opprettet i 1994.
Den blir spilt hvert år i Prostějov i Tsjekkia.
Ruacana vannkraftverk
Ruacana vannkraftverk er et vannkraftverk ved Ruacanafallene i elva Kunene, i regionen Omusati helt nord i Namibia. Kraftverket ligger nær grensen til Angola, om lag 1 000 km sørvest for Govedemningen. Anlegget har en effekt på 240 MW fordelt på 3 x 80 MW, men skal utvides til 330 MW fra 2012.
Antti Tuomainen
Antti Tuomainen (født 1971) er en finsk reklamemann, tekstforfatter og kriminalforfatter.
Han ble i 2011 tildelt prisen for beste finske kriminalroman.
Brendan Bracken
Brendan Bracken, fra 1952 1. viscount Bracken, (født 15. februar 1901 i Templemore i County Tipperary på Irland, død 8. august 1958) var en britisk politiker og journalist.
Bracken var konservativ representant i Underhuset fra 1929 til juli 1945, og fra november 1945, og var et av partiets mer fremtredende, men også omstridte personligheter. Han var parlamentarisk privatsekretær hos Winston Churchill 1940–1941, informasjonsminister 1941–1945 og sjøminister mai–juli 1945.
Hypoborus
Hypoborini er en gruppe av biller som tilhører gruppen barkbiller (Scolytinae) i den artsrike familien snutebiller (Curculionidae).
Utseende
Middelsstore, avlange, hårete, mørke barkbiller.
Levevis
Artene utvikler seg i tørre greiner og kvister, mest i tørr skog. Arten(e) er knyttet til fikentrær.
Utbredelse
Gruppen er for det meste utbredt i Afrika og Middelhavsområdet.
Systematisk inndeling
Noen klassifikasjoner regner med bare én art, Hypoborus ficus, de andre navnene er i så fall å regne som synonymer for denne.
Skyttskip
Skyttskip (Skjøtskip) er større stykkprammer fra 1700-tallet, kjennetegnet av sine kraftige bestykninger med et lukket kanondekk. Denne fartøystypen var utviklet for bruk i fremmede farvann langt vekk fra de dansk-norske flåtebaser som den svenske skjærgård og Østersjøskysten med grunne farvann, spesielt utenfor Rügen og Pommeren. Det var større skip med tre master og flat bunn som kunne seile over åpen sjø for egen regning, men hadde dårlig stabilitet, ettersom de hadde lite dypgang, slik at kanonene måtte legges ned i skipets bunn. I sammenligning med stykkprammen var skyttskipet mer lik et linjeskip med kraftig konstruksjon og kraftig bestykning med en besetning på mellom 200 og 300 mann. Et lite antall skyttskip var bygd for den dansk-norske flåten under Elleveårskrigen fra 1712 til 1720, og var brukt med stort hell av flere fremragende sjøoffiserer som Christen Thomesen Sehested og Petter Wessel Tordenskjold under strategiske viktige operasjoner og sjøslag som slaget i Dynekilen.
Disse ble etterfulgt av mindre stykkprammer, som ved år 1800 betegnes som «defensionsprammer». Bare én av disse defensionsprammer har blitt beskrevet som en «defensionsfregatt», den store «Hjælperen» med 14 36-punds kanoner og 2 12-punds kanoner på et åpnet kanondekk. Meget få dansk-norske krigsskip var utrustet med svære 36-punds forladekanoner. «Hjelperen» fra 1715 hadde to kanondekk, ett lukket og ett åpent for 48 kanoner som det sterkeste av skyttskipene i historien, som spilte en meget viktig rolle under slaget i Dynekilen og Tordenskjolds operasjoner.
If Mountains Could Sing
If Mountains Could Sing er et musikkalbum med Terje Rypdal, utgitt i 1995.
Kgalema Motlanthe
Kgalema Motlanthe (født 19. juli 1949 i Johannesburg i Sør-Afrika) var Sør-Afrikas visepresident, innsatt 11. mai 2009 til mai 2014. Han har vært visepresident i ANC siden desember 2007 til 2014.
Han var Sør-Afrikas president fra 25. september 2008 til 9. mai 2009. Han overtok etter Thabo Mbeki da Mbeki ble sparket av ANC-ledelsen. Perioden hans opphørte da Jacob Zuma ble innsatt etter parlamentsvalget i 2009. Monthlante var før dette også en kort periode minister uten portefølje i Mbekis regjering. Motlanthe er tidligere fagforeningsmann og antiapartheidaktivist. Monthlante har sittet ti år i fengsel på Robben Island sammen med blant andre Nelson Mandela.
Kvinesdal prestegjeld
Kvinesdal prestegjeld var et prestegjeld tilhørende Flekkefjord prosti i Agder bispedømme i Den norske kirke. Det omfattet sogn i Kvinesdal kommune i Agder fylke, og hovedkirken var Kvinesdal kirke.
Kvinesdal og dets sogn er nå en del av Kvinesdal kirkelige fellesråd, som er underlagt Flekkefjord prosti.
Historikk
Leikness sókn (norrønt) har sin opprinnelse fra kristningen av landet.
Kvinesdal prestegjeld I
Det gamle Kvinesdal prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Liknes med Feda, Hægebostad og Eiken annekssogn.
Prestegjeldet er i 1620 oppført i Graagaas som Quinisdall Præstegjeld under Lister Prouistij tilhørende Stavanger stift. Ved kgl. res. av 6. mai 1682 ble prestegjeldet overført til det nye Christianssands stift.
I 1670 fikk fjellbygden Fjotland egen kirke, så det vidløftige Øvinnesdal hadde derved fem kirker.
Geografisk var dette prestegjeldet særegent, ettersom hovedkirken og to annekser lå i Kvinesdal, mens de to siste annekssognene, Hægebostad og Eiken lå i dalføret til Lygna, hvilket var på østsiden av den værutsatte Kvinesheia. Det angis at grunnen var at disse bygdene fra meget gammelt av hadde kortere avstand til sjøen til Kvinesdal enn ut til Lyngdal.
Dette sognekallet var omtalt som et stridt kall, og ble således ved reskr. 6. april 1753 delt i en øvre del, hvilket ble benevnt Øvre Qvinnesdal med hovedsognet Hægebostad, med Eiken og Fjotland som annekssogn.
Nedre Kvinesdal prestegjeld
Den nedre delen bestod av Liknes hovedsogn og Feda anneks og ble benevnt Nedre Qvinnesdal. Delingen trådte i kraft ved sogneprest Mads Horsens avgang i 1760.
Nedre Qvinnesdal prestegjeld dannet grunnlaget for Nedre Qvinnesdal formannskapsdistrikt, som ble opprettet i 1837.
Kvinesdal prestegjeld II
Så i i 1857 ble Fjotland sogn eget sognekall, for så ved kgl. res. 25. september 1970 igjen bli lagt til Kvinesdal prestegjeld. Liknes sogn fikk i 1917 navnet Kvinesdal.
Ved avviklingen bestod Kvinesdal prestegjeld av menighetene i Kvinesdal, Feda og Fjotland.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
The Hapless Child
The Hapless Child er et musikkalbum med Terje Rypdal, Carla Bley, Steve Swallow, Robert Wyatt og Jack DeJohnette, utgitt i 1978.